Document ID: 31990D0209

31990D0209
L 108/104
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 април 1990 година
за освобождаване на държавите-членки от задължението да прилагат към определени видове разпоредбите на Директива 70/458/ЕИО на Съвета относно търговията със семена от зеленчуци, за изменение на Решения 73/122/ЕИО и 74/358/ЕИО и за отмяна на Решение 74/363/ЕИО
(90/209/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 70/458/ЕИО на Съвета от 29 септември 1970 г. за търговията със семена от зеленчуци (1), последно изменена с Директива 88/380/ЕИО (2), и по-специално член 42, буква а) от нея,
като взе предвид молбите, представени от държавите-членки,
като има предвид, че в съответствие с член 42, буква а) от Директива 70/458/ЕИО по отношение на аспержите, цикория-витлуф и италианската цикория, държава-членка може по нейна молба да бъде освободена изцяло или частично от задълженята да прилага разпоредбите на директивата, с изключение на разпоредбите, предвидени в член 16, параграф 1 и член 30, параграф 1;
като има предвид, че с оглед на молбите, постъпили от държавите-членки, е подходящо да бъдато освободени държавите-членки, за или без определен срок, от задължението да прилагат към споменатите по-горе видове:
-
разпоредбите на директивата, отнасящи се до създаването на национални списъци с видовете, или
-
разпоредбите на директивата, отнасящи се до сертифицирането и контрола на семената, или
-
в определени случаи всички разпоредби на директивата,
с изключение при всички случаи на член 16, параграф 1 и член 30, параграф 1;
като има предвид, че настоящото решение заменя всички предходни решения, предоставящи освобождавания за тези видове; като има предвид, че съгласно това Решения 73/122/ЕИО (3) и 74/358/ЕИО (4) на Комисията, които предоставят такова освобождаване съответно на Германия и Люксембург и на Ирландия, следва да бъдат изменени и Решение 74/363/ЕИО на Комисията (5), което предоставя такова освобождаване на Обединеното кралство, следва да бъде отменено;
като има предвид, че мерките, предвидени в настоящото решение, са в съъответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
1. По отношение на Asparagus officinalis L. - аспержи, държавите-членки, посочени в колона 1 от част I от приложението, се освобождават от задължението да прилагат разпоредбите на Директива 70/458/ЕИО, посочени в колона 2, за периода, посочен в колона 3.
2. По отношение на Cichorium intubis L. (partim) - цикория-витлуф, държавите-членки, посочени в колона 1 от част II от приложението, се освобождават от задължението да прилагат разпоредбите на Директива 70/458/ЕИО, посочени в колона 2, за периода, посочен в колона 3.
3. По отношение на Cichorium intubis L. (partim) - италианска цикория, държавите-членки, посочени в колона 1 от част III от приложението, се освобождават от задължението да прилагат разпоредбите на Директива 70/458/ЕИО, посочени в колона 2, за периода, посочен в колона 3.
Член 2
Член 1 от Решение 73/122/ЕИО се изменя, както следва:
1.
в параграф 1 букви б) и д) се заличават;
2.
в параграф 2 букви б) и ж) се заличават.
Член 3
В член 1 от Ршение 74/358/ЕИО се заличава буква б).
Член 4
Решение 74/363/ЕИО се отменя.
Член 5
Адресати на настоящото решение са държавите-членки.
Съставено в Брюксел на 19 април 1990 година.

Labels: 3
17
6